24.7.2023
RO
Jurnalul Oficial al Uniunii Europene
L 185/9
(12)
Instrumentul va fi în concordanță cu inițiativele de colaborare existente ale Uniunii în domeniul apărării, cum ar fi Fondul european de apărare, propunerea privind EDIRPA, precum și cu IEP, și va genera sinergii cu alte programe ale Uniunii.
Instrumentul este pe deplin în concordanță cu obiectivele ambițioase ale Busolei strategice.
(13)
Regulamentul (UE, Euratom) 2018/1046 al Parlamentului European și al Consiliului (3) (denumit în continuare „Regulamentul financiar”) ar trebui să se aplice instrumentului, cu excepția cazului în care se prevede altfel.
(14)
În conformitate cu articolul 193 alineatul (2) din Regulamentul financiar, se poate acorda un grant pentru o acțiune deja începută, cu condiția ca solicitantul să poată demonstra necesitatea demarării acțiunii înainte de semnarea acordului de grant.
Cu toate acestea, costurile suportate înainte de data depunerii cererii de grant nu sunt eligibile, cu excepția cazurilor excepționale, justificate în mod corespunzător.
Pentru a răspunde solicitării Consiliului din 20 martie 2023 de a accelera livrarea de produse relevante din domeniul apărării, decizia de finanțare ar trebui să poată prevedea contribuții financiare pentru acțiuni care vizează o perioadă care începe de la data respectivă.
(15)
Prezentul regulament prevede un pachet financiar pentru întreaga durată a instrumentului, care urmează să constituie principala valoare de referință, în înțelesul punctului 18 din Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii (4), pentru Parlamentul European și pentru Consiliu, în cursul procedurii bugetare anuale.
(16)
Posibilitățile prevăzute la articolul 73 alineatul (4) din Regulamentul (UE) 2021/1060 al Parlamentului European și al Consiliului (5) ar putea fi aplicate cu condiția ca proiectul să respecte normele prevăzute în regulamentul respectiv și domeniul de aplicare al Fondului european de dezvoltare regională și al Fondului social european Plus, astfel cum sunt prevăzute în Regulamentele (UE) 2021/1058 (6) și (UE) 2021/1057 (7) ale Parlamentului European și ale Consiliului.
În conformitate cu articolul 24 din Regulamentul (UE) 2021/1060, Comisia evaluează programele modificate transmise de statul membru și poate formula observații în termen de două luni de la prezentarea programului modificat.
Având în vedere caracterul urgent al situației, Comisia ar trebui să depună eforturi pentru a încheia evaluarea programelor modificate fără întârzieri nejustificate.
(17)
În cazul în care propun planuri de redresare și reziliență modificate sau noi, în conformitate cu articolul 21 din Regulamentul (UE) 2021/241 al Parlamentului European și al Consiliului (8), statele membre ar trebui să poată propune măsuri care să contribuie, de asemenea, la realizarea obiectivelor instrumentului, în conformitate cu obiectivele și cerințele stabilite în Decizia (UE, Euratom) 2020/2053 a Consiliului (9), Regulamentul (UE) 2020/2094 al Consiliului (10) și Regulamentul (UE) 2021/241.
În acest scop, statele membre ar
(3) Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr.
1296/2013, (UE) nr.
1301/2013, (UE) nr.
1303/2013, (UE) nr.
1304/2013, (UE) nr.
1309/2013, (UE) nr.
1316/2013, (UE) nr.
223/2014, (UE) nr.
283/2014 și a Deciziei nr.
541/2014/UE și de abrogare a Regulamentului (UE, Euratom) nr.
966/2012 (JO L 193, 30.7.2018, p. 1).
(4) JO L 433 I, 22.12.2020, p. 28.
(5) Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și instrumentului de sprijin financiar pentru managementul frontierelor și politica de vize (JO L 231, 30.6.2021, p. 159).
(6) Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune (JO L 231, 30.6.2021, p. 60).
(7) Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr.
1296/2013 (JO L 231, 30.6.2021, p. 21).
(8) Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență (JO L 57, 18.2.2021, p. 17).
(9) Decizia (UE, Euratom) 2020/2053 a Consiliului din 14 decembrie 2020 privind sistemul de resurse proprii ale Uniunii Europene și de abrogare a Deciziei 2014/335/UE, Euratom (JO L 424, 15.12.2020, p. 1).
(10) Regulamentul (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19 (JO L 433 I, 22.12.2020, p. 23).